10 Era valuti ira na Isireli na kai Filisitia. Era qai dro na Isireli e matadra na kai Filisitia, era balemate e levu e Ulu i Kilipoa.+2 Era volekati Saula tiko ga yani kei ratou na luvena o ira na kai Filisitia, ra qai mokuti Jonacani, Epinatapi kei Malikisua+ eratou luvei Saula, o ira na kai Filisitia.3 E kaukaua sara na nodra valuti Saula, era raici koya na dauvanavana, ra qai vakamavoataki koya na dauvanataka na dakaititi.+4 E tukuna sara o Saula vei koya e dau cola na nona iyaragi: “Ucuna na nomu iseleiwau mo suaki au kina, mera kua ni lako mai na tawacili qo mera vakalolomataki+ au.” Ia e sega ni via cakava qori o koya e dau cola na nona iyaragi ni rere vakalevu. E mani taura o Saula na iseleiwau qai suaki koya ga.+5 Ni raica o koya e dau cola na nona iyaragi ni sa mate o Saula, e suaki koya tale ga ena iseleiwau me mate.6 E mate gona o Saula kei na tolu na luvena tagane, era mate vata kece na nona vuvale.+7 Nira raica kece na Isireli era tiko ena buca nira sa dui dro, ni sa mate tale ga o Saula kei ratou na luvena, era biuta sara na nodra koro mera dro, era qai lako yani na kai Filisitia mera tawana.8 Ena siga tarava nira lako yani na kai Filisitia mera kauta na ka era taukena na sa mate, era raici Saula kei ratou na luvena ni ratou sa mate tu e Ulu i Kilipoa.+9 Era luvata na ka e tu vua, era kauta tani na uluna kei na nona iyaragi, ra qai talatala ina nodra vanua taucoko na kai Filisitia me vakarogoi na itukutuku ina nodra matakau+ kei ira na lewenivanua.10 Era biuta sara na nona iyaragi ena vale* ni nodra kalou, era vakaliliga na uluna ena vale i Tekoni.+11 Nira rogoca kece mai Jepesi+ e Kiliati na ka kece era vakayacora na kai Filisitia vei Saula,+12 era lako kece na tamata qaqa mera kauta na yago i Saula kei na yagodratou na luvena. Era kauta i Jepesi era buluta na suidratou ena ruku ni kau levu e Jepesi,+ ra qai lolo me vitu na siga.13 O koya gona, e mate o Saula ni tawayalodina vei Jiova ni sega ni muria na vosa i Jiova,+ ni lai taroga tale ga na dauvakacuru+14 ia e sega ni tarogi Jiova. E mani vakamatei koya qai solia na veiliutaki vei Tevita na luvei Jese.+
fij_Latn